Na temelju članka 14. Zakona o proračunu („Narodne novine“ broj 87/08, 109/07, 136/12 i 15/15) i članka 31. Statuta Općine Punat („Službene novine Primorsko – goranske županije 8/18, 10/19 i 3/20) Općinsko vijeće Općine Punat na 29. sjednici održanoj dana 16. lipnja 2020. godine donosi

**ODLUKU
o izmjeni Odluke o izvršavanju Proračuna Općine Punat za 2020. godinu**

**Članak 1.**

 U Odluci o izvršavanju Proračuna Općine Punat za 2020. godinu („Službene novine Primorsko-goranske županije“ broj 34/19, 3/20 i 11/20) članak 12. stavak 5. mijenja se i glasi:

„Sredstva prikupljena komunalnom naknadom, mogu se upotrijebiti i u svrhu građenja i održavanja objekata predškolskog, školskog, zdravstvenog i socijalnog sadržaja, financiranje građenja i održavanje javnih građevina sportske i kulturne namjene, poboljšanje energetske učinkovitosti zgrada u vlasništvu jedinica lokalne samouprave, kao i za druge namjene.”

**Članak 2.**

 Ostale odredbe Odluke ostaju nepromijenjene.

**Članak 3.**

 Ova Odluka stupa na snagu dan nakon dana objave u „Službenim novinama Primorsko goranske županije“.

OPĆINSKO VIJEĆE

OPĆINE PUNAT

 PREDSJEDNIK

 Goran Gržančić, dr. med.,v.r.

KLASA: 021-05/20-01/4

URBROJ: 2142-02-01-20-5

U Puntu, 16. lipnja 2020. godine